cyanic-selkie/wikianc huggingface dataset:
אויתור
טיסת הבכורה של אויתור התקיימה ב-10 בספטמבר 1957, בה הוטסו 7 תיירים אמריקנים משדה לוד לקפריסין. לקיום טיסות הנוסעים חכרה החברה בבריטניה מטוס נוסעים דה הבילנד מדגם DH 104 Dove, מטוס בוכנה דו-מנועי ובו 10 מושבי נוסעים, אשר שימש בין היתר לצניחה ספורטיבית והוחכר בשנת 1962 לחברת ארקיע. מאוחר יותר נרכש מטוס דה הבילנד, מדגם DH 114 Heron, מטוס בוכנה ארבע-מנועי ובו 12 מושבי נוסעים. בשנת 1964 חכרה מטוס שלישי מדגם Heron לצורך טיסות מחיפה לאילת. בשנת 1964 הטיסה החברה כ-6,000 נוסעים בין חיפה לאילת. החברה קיימה טיסות נוסעים משדה דב לשדה התעופה חיפה ומשם לבאר שבע ושדה התעופה אילת, זאת לאחר שתנאי הרישיון שניתנו לה מאגף התעופה האזרחית במשרד התחבורה, אסרו עליה לקיים טיסות ישירות מתל אביב לחיפה או לאילת, קווים בהם שלטה חברת ארקיע. החל מ-16 בפברואר 1964 הפעילה החברה טיסה יומית מחיפה לאילת ובחזרה.בתחילת שנות ה-60 רכשה החברה שלושה מטוסי הרווארד מחיל האוויר, לאחר שאלה הוצאו משימוש כמטוסי אימון. מטוסי הרווארד שימשו בין היתר להטסת עיתונים מתל אביב לצפון הארץ ולהטסת כרזות פרסומת בשמי הארץ.
צי מטוסים
צי המטוסים של אויתור כלל את המטוסים הבאים:
טריין
טריין (באנגלית: Train – רכבת) היא להקת פופ רוק אמריקאית מסן פרנסיסקו שבקליפורניה. הלהקה הוקמה בשנת 1993. חברי הלהקה הנוכחיים הם פטריק מונהן (סולן), ג'ימי סטפורד (גיטרה וקולות ליווי) וסקוט אנדרווד (תופים וכלי הקשה).
הלהקה הוקמה בשנת 1994, ומאז הוציאה שישה אלבומי אולפן: Train, אלבום הבכורה, יצא לאור בשנת 1998. Drops of Jupiter, האלבום השני של הלהקה שיצא לאור בשנת 2001. My Private Nation, יצא לאור בשנת 2003. בשנת 2006 יצא האלבום הרביעי של הלהקה, For Me, It's You. האלבום החמישי של הלהקה, Save Me, San Francisco, יצא לאור בשנת 2009 וכלל את הסינגל המצליח ביותר של הלהקה, Hey, Soul Sister. בשנת 2012 יצא לאור האלבום השישי של הלהקה, California 37.
1998-2000: Train
אלבום הבכורה של הלהקה הנושא את שמה, Train, יצא לאור ב-24 בפברואר 1998. מן האלבום יצאו שלושה סינגלים: Free, שיצא לאור בשנת 1998. הסינגל השני, Meet Virginia, יצא לאור במאי 1999 ומוקם במקום ה-20 במצעד בילבורד הוט 100 האמריקאי. הסינגל השלישי מן האלבום, I Am, יצא לאור בשנת 2000. האלבום זכה להצלחה רבה והגיע למעמד אלבום פלטינה בארצות הברית.
2001-2002: Drops of Jupiter
ב-20 בפברואר 2001 יצא לאור הסינגל הראשון מאלבום האולפן השני של הלהקה, Drops of Jupiter (Tell Me). השיר זכה להצלחה רבה. השיר זכה בפרס גראמי לשיר הרוק הטוב ביותר, הגיע למקום הרביעי במצעד הבילבורד הוט 100 ונשאר במצעד מעל לשנה. בנוסף הגיע השיר למקום הראשון במצעד המבוגרים של בילבורד. האלבום השני של הלהקה, Drops of Jupiter, יצא לאור ב-27 במרץ 2001. האלבום הגיע למעמד של פלטינה כפולה בארצות הברית ובקנדה. הסינגל השני מן האלבום, She's on Fire יצא לאור באוקטובר 2001. בשנת 2002 יצא לאור הסינגל השלישי והאחרון מן האלבום, Something More. האלבום מוקם במקום השישי במצעד האלבומים האמריקאי בילבורד 200 ובמקום השמיני במצעד האלבומים הבריטי.
2003-2005: My Private Nation
האלבום השלישי של הלהקה, My Private Nation, יצא לאור ב-3 ביוני 2003. האלבום דורג במקום השישי במצעד האלבומים האמריקאי בילבורד 200. הסינגל הראשון מהאלבום, Calling All Angels, יצא לאור ב-17 ביוני 2003 ודורג במקום ה-19 במצעד הבילבורד הוט 100 ובמקום הראשון במצעד המבוגרים של בילבורד. הסינגל השני מהאלבום, When I Look to the Sky, יצא לאור בשנת 2004 והגיע למקום ה-74 במצעד בילבורד הוט 100. השיר שימש בטריילר לסרט "Jersey Girl" בשנת 2004. בסיסט הלהקה, צ'ארלי קולין, עזב את הלהקה באוקטובר 2003. בשנת 2004 הופיע בסרט "ספיידרמן 2" שיר של הלהקה שלא נכלל באלבומם, Ordinary. בשנת 2007 הופיע שוב השיר בסדרה "Heroes" שמשודרת ב-NBC. הסינגל השלישי מהאלבום, Get to Me, יצא לאור בשנת 2005 ודורג במקום השישי במצעד המבוגרים של בילבורד. האלבום הגיע למעמד פלטינה בארצות הברית.
2005-2009: For Me, It's You
ב-15 בנובמבר 2005 יצא לאור הסינגל הראשון מאלבום האולפן הרביעי של הלהקה, Cab. האלבום הרביעי של הלהקה, For Me, It's You, יצא לאור ב-31 בינואר 2006. האלבום הגיע למקום העשירי במצעד האלבומים בילבורד 200. הסינגל השני מן האלבום, Give Myself to You, יצא לאור בשנת 2006 והגיע למקום ה-34 במצעד המבוגרים של בילבורד. באותה השנה יצא גם הסינגל השלישי והאחרון מן האלבום, Am I Reaching You Now.
בשנת 2006 יצאה הלהקה להפסקה זמנית של שלוש שנים. בזמן ההפסקה הוציא סולן הלהקה פטריק מונהאן אלבום בשם Last of Seven. האלבום יצא לאור ב-18 בספטמבר 2007.
2009-2011: Save Me, San Francisco
ב-11 באוגוסט 2009 הוציאה הלהקה את הסינגל Hey, Soul Sister. השיר היה לסינגל הראשון מאלבום האולפן החמישי של הלהקה ולסינגל הראשון שהוציאה מאז יציאתה להפסקה של שלוש שנים. הסינגל זכה להצלחה רבה והיה לסינגל המצליח ביותר של הלהקה. השיר זכה בפרס גראמי, הגיע למקום השלישי במצעד הסינגלים בילבורד הוט 100 ולמקום הראשון ראשון במצעד המבוגרים של הבילבורד. השיר היה לסינגל הנמכר ביותר בשנת 2010 ב-iTunes. השיר מכר מעל ל-5.9 מיליון עותקים והגיע למעמד של 5 פלטינות בארצות הברית. האלבום החמישי של הלהקה, Save Me, San Francisco, יצא לאור ב-27 באוקטובר 2009. הסינגל השני מן האלבום יצא לאור ב-22 ביוני 2010. ב-25 באוקטובר 2010 יצא לאור הסינגל השלישי מן האלבום, Marry Me. הסינגל הרביעי מהאלבום, Shake Up Christmas, יצא לאור ב-30 בנובמבר 2010. ב-25 באפריל 2011 יצא לאור הסינגל החמישי והאחרון מהאלבום הנושא את שמו, Save Me, San Francisco.
2012-2013: California 37
אחד משירי טריין באלבום זה הוא drive by
הערות שוליים
זוכי פרס המוזיקה של בילבורד
צביר 1806-20
צביר 1806-20 הוא צביר פתוח המוסתר על ידי ענני אבק צפופים בצד המרוחק של גלקסיית שביל החלב, בערך במרחק של כ- 50,000 שנות אור מכדור הארץ ומכיל עשרות כוכבים מסיביים ביותר. בין השאר, הצביר מכיל את המגנטר SGR 1806-20 שהוא ככל הנראה כוכב נייטרונים צעיר ואת הכוכב מסוג משתנה כחול ובהיר LBV 1806-20 אשר מועמד להיות הכוכב בעל עוצמת ההארה הגדולה ביותר בגלקסיה. LBV 1806-20 וכוכבים מסיביים רבים נוספים בצביר יסיימו את חייהם כסופרנובות במיליוני השנים הקרובות, וישאירו אחריהם כוכבי ניטרונים או חורים שחורים. קוטר הצביר כדקת קשת שבמרחק של 50,000 שנות אור שקולה לקוטר של כ-15 שנות אור, ליבתו קטנה בקוטר של כ-0.65 שנות אור (0.2 פארסק) והוא מכיל מלבד LBV 1806-20 גם לפחות שלושה כוכבי וולף-ראיה (מסוגים: WC8, WN6 ו WN7) ועל ענק מסוג OB, בנוסף לכוכבים מסיביים צעירים יותר. גילו של הצביר מוערך בכ-4 מיליוני שנים ומסתו לפחות 6,600 מסות שמש.
הצביר מוסתר מאיתנו על ידי עננים צפופים של אבק וניתן לראיה בעיקר באמצעות קרינה תת אדומה או בגלי רדיו. הוא חלק מ W31 (אזור H II) וענן מולקולרי ענק.
ציפורים לאומיות בארצות הברית
עופות לאומיים מצוינים בסמלי מדינות ארצות הברית וכן בחמש טריטוריות המיושבות של ארצות הברית, למעט בסמואה האמריקנית. בנוסף לאלה העיטם לבן-הראש הוא העוף הלאומי של ארצות הברית עצמה.
כל המדינות החליטו לאמץ עוף או ציפור לאומית החל מ-1927, בו 7 מדינות בחרו בציפור לאומית. המדינה האחרונה שבחרה בעוף היא אריזונה בשנת 1973, אם כי מיסיסיפי הוסיפה את ברווז העצים כ"עוף המים הלאומי" ב-1974. עופות אלה במקרים רבים מוגנים מציד באותה מדינה אך ישנם מדינות כמו אלסקה, קליפורניה ודקוטה הדרומית המתירות לצוד אותם ובכמה מדינות נוספה קטגוריית "עוף הציד של המדינה" כתחליף לעוף הלאומי, המותר לציד. בפנסילבניה קטגוריה זו החליפה את העוף הלאומי. במיסיסיפי נוצרה גם קטגוריה של עוף המים הלאומי.
הקרדינל הצפוני הוא העוף הלאומי של הכי הרבה מדינות - שבע סך הכל. אחריו המין סטורנלה נגלקטה - המופיע כסמל של ששה מדינות.
אלסיו טקינארדי
אלסיו טקינארדי (באיטלקית: Alessio Tacchinardi; נולד ב-23 ביולי 1975 בקרמה) הוא כדורגלן עבר איטלקי ששיחק בעמדת הקשר האחורי, וכיום מאמן קבוצת לקו מהליגה הרביעית באיטליה.
קריירת משחק
טקינארדי החל את הקריירה בקבוצת הנוער של אטאלנטה. בעונת החל לשחק במדי הקבוצה הבוגרת. באותה עונה ערך את הופעת הבכורה שלו בסרייה א', ב-24 בינואר 1993 בניצחון הביתי 2-1 על אנקונה. הופעה זו הייתה הופעתו הבודדת באותה עונה בליגה. עונה אחר כך רשם טקינארדי שמונה הופעות ליגה, ועל אף שהציג יכולת טובה, לא הצליח לסייע לקבוצתו לרדת לסרייה ב' בסיום העונה.
הופעותיו המוצלחות, אף כי היו ספורות, צדו את עינו של המנהל הטכני של יובנטוס, לוצ'יאנו מוג'י, וביולי 1994 נרכש טקינארדי על ידי יובנטוס לקראת עונת. טקינארדי בן ה-19 השתלב היטב והפגין יכולת טובה במשחקי קדם-העונה, ועל אף גילו הצעיר התבלט באופן מיידי במערך של מרצ'לו ליפי. עונת הבכורה של טקינארדי ביובנטוס הייתה מוצלחת מאוד. טקינארדי עצמו רשם 24 הופעות ליגה בדרך לזכייתה של יובנטוס באליפות איטליה, והשלים עם הקבוצה זכייה בדאבל לאחר ניצחון במפגש גמר כפול על פארמה במסגרת הגביע האיטלקי. טקינארדי לא שותף במשחק הגמר הראשון, בו ניצחה יובנטוס 1-0, אך פתח בהרכב במשחק השני בו השלימה יובנטוס ניצחון כפול, 2-0 בסיום. אותה פארמה הייתה זו שמנעה מיובנטוס זכייה בגביע אופ"א, כשהקבוצות נפגשו שוב למשחק גמר כפול. טקינארדי פתח במשחק הראשון בו הפסידה יובנטוס 1-0, וספג כרטיס צהוב שמנע ממנו לשחק בגומלין.
בעונת זכה טקינארדי עם קבוצתו בליגת האלופות, לאחר ניצחון במשחק הגמר על אייאקס. באותה עונה פחתו משמעותית דקות המשחק של טקינארדי, והוא לא שותף בניצחון קבוצתו בגמר. בשתי העונות הבאות זכתה יובנטוס בשתי אליפויות נוספות, העפילה בשתיהן לגמר ליגת האלופות - והפסידה. טקינארדי עלה בשני משחקי הגמר כמחליף - בהפסד לבורוסיה דורטמונד בגמר 1997 עלה לשלוש הדקות האחרונות במקום אלן בוקסיץ', ובהפסד לריאל מדריד בגמר 1998 החליף עם פתיחת המחצית השנייה את אנג'לו די ליוויו.
במרוצת העונות הבאות, שיתף טקינארדי פעולה עם קשרים בולטים בקבוצה ובהם זינדין זידאן, אנטוניו קונטה, פאולו סוזה, דידייה דשאן ופאבל נדבד, אך שיתוף הפעולה הבולט ביותר היה בין טקינארדי לאדגר דווידס ההולנדי, שהצטרף לקבוצה בשלהי שנת 1997. טקינארדי היה מעוגני הקבוצה בקישור בשלהי שנות ה-90 ותחילת שנות האלפיים, תוך שהוא רושם מעל ל-400 הופעות רשמיות במדי הקבוצה. אחת מעונות השיא של טקינארדי הייתה עונת, במהלכה בלט בזכייתה של יובנטוס באליפות איטליה ובהעפלתה לגמר ליגת האלופות. במשחק הגמר מול מילאן פתח טקינארדי בהרכב, בפעם היחידה מתוך ארבעת הגמרים אליהם הגיעה יובנטוס בתקופתו. הוא שיחק לאורך כל המשחק וההארכה, שבסיומה הפסידה יובנטוס בדו-קרב בעיטות עונשין.
עונת, בה זכתה יובנטוס באליפות שלאחר מכן נלקחה ממנה בעקבות פרשת הטיית המשחקים בסרייה א' 2006, הייתה האחרונה של טקינארדי במדי יובנטוס. הוא שיחק בסך הכול 11 עונות במועדון, ורשם בהן 404 הופעות ו-15 שערים בכל המסגרות. עם פתיחתו של אצטדיון יובנטוס ב-2011, זכה טקינארדי להיכלל ברשימת חמישים האגדות של המועדון בכל הזמנים.
הגעתם של פטריק ויירה ופדריקו בלזארטי, בנוסף על מינויו של פאביו קאפלו לתפקיד המאמן, סימנו את סוף דרכו של טקינארדי במועדון וביולי 2005, לקראת עונת, הושאל טקיניארדי לוויאריאל הספרדית. טקינארדי השתלב היטב בקבוצתו של מנואל פלגריני, וסייע לה להעפיל לראשונה בתולדותיה לחצי גמר ליגת האלופות באותה עונה. ב-30 ביוני 2006, עם סיום העונה, חזר מהשאלה ליובנטוס, אך הבעיות בקבוצה בעקבות פרשת הטיית המשחקים הביאו אותו להאריך את ההשאלה בקבוצה הספרדית לעונה נוספת.
טקינארדי חזר שנית ליובנטוס בסיום עונת, והיה נראה כי הפעם יישאר בקבוצה, בין היתר בעקבות מינויו של מאמן חדש לקבוצה, קלאודיו ראניירי, אך לבסוף הוא שוחרר מחוזהו באוגוסט 2007 בעקבות חילוקי דעות עם הנהלת הקבוצה. לאחר ששוחרר, חתם בהעברה חופשית בברשה מהסרייה ב', והיה שותף משמעותי בהגעתה לפלייאוף ההעפלה לסרייה א', כשסיימה במקום החמישי בטבלה. טקינארדי לא חידש את חוזהו בסיום העונה, ופרש ממשחק פעיל בגיל 33.
נבחרת איטליה
טקינארדי החל את דרכו הבינלאומית כבר בגילאים הצעירים. הוא רשם את הופעת הבכורה שלו במדי נבחרת איטליה תחת המאמן אריגו סאקי ב-6 בספטמבר 1995, בניצחון הביתי 1-0 על במסגרת מוקדמות יורו 1996. הוא היה שותף לזכייתה של נבחרת איטליה הצעירה באליפות אירופה עד גיל 21 - 1996, תחת המאמן צ'זרה מלדיני. טקינארדי עלה כמחליף במשחק הגמר מול ספרד, שהסתיים בניצחונה של איטליה בדו-קרב בעיטות עונשין.
טקינארדי נאלץ להמתין כארבע וחצי שנים עד להופעתו השנייה בנבחרת הבוגרת בשנת 2000. עם זאת, הוא לא זומן על ידי דינו זוף לסגל איטליה ליורו 2000. לאחר הטורניר הוחלף זוף בג'ובאני טרפטוני, שהעניק לטקינארדי מספר הזדמנויות במדי איטליה, בהן ארבע הופעות במוקדמות מונדיאל 2002. עם זאת, הוא לא זומן לסגל גם לקראת טורניר מונדיאל 2002 עצמו.
על אף שהיה שחקן משמעותי ביובנטוס המפוארת של תקופתו, טקינארדי לא הצליח להפוך לשחקן משמעותי בנבחרת, בין היתר עקב פציעות חוזרות ונשנות ועקב ריבוי הקשרים האיטלקים הבינלאומיים בתקופתו. הופעתו האחרונה במדי איטליה התקיימה ב-10 בספטמבר 2003, במשחק חוץ מול במסגרת מוקדמות יורו 2004. הוא סיים את דרכו הבינלאומית עם 13 הופעות בלבד, וללא שער.
קריירת אימון
ב-30 במאי 2013 התמנה לתפקיד מאמן הקבוצה הבוגרת של פרגולטסה, מהליגה האיטלקית הרביעית. כעבור ארבעה חודשים בלבד, ב-25 בספטמבר, התפטר מתפקידו עקב סיבות אישיות.
ב-4 ביולי 2015 חזר לקדנציה שנייה כמאמן פרגולטסה.
מרוץ גמלים
מרוץ גמלים הוא ענף ספורט פופולרי במערב אסיה, צפון אפריקה, קרן אפריקה ואוסטרליה ובמדינות נוספות בו אדם או רובוט רוכב על גמל. המנצחים בתחרות הם הגמל והרוכב שהגיעו ראשונים לקו הסיום של המרוץ.
מרוץ גמלים, כמו גם מרוץ סוסים, הוא אירוע להימורים ולאטרקציות תיירותיות. באיחוד האמירויות הערביות חל איסור להמר במרוצי סוסים.
גמלים יכולים לרוץ במהירות של עד 65 קילומטרים לשעה בספרינטים קצרים והם יכולים לשמור על מהירות של 40 קילומטרים לשעה למשך שעה.
במרוץ מתחרים לעיתים קרובות ילדים, אך הטענות על פגיעה בזכויות האדם הובילו לאיסורים כלל-ארציים על עבודת וסחר בקטינים באיחוד האמירויות הערביות ובקטר.
מרוץ הגמלים הגדול ביותר באוסטרליה הוא מרוץ "חולות המדבר של בוליה" והוא מתקיים בקווינסלנד. המנצח במרוץ זה זוכה בפרס בסך של 500,000 דולר.
אחד ממרוצי הגמלים המרכזיים הוא גביע הגמלים, שנערך באליס ספרינגס. גביע הגמלים הוא מרוץ הגמלים הארצי השני בגודלו באוסטרליה. הוא מתקיים מדי שנה וכולל לא רק את מרוצי הגמלים עצמם, אלא גם אוסף של דוכני שוק ובידור אחר.
במערב, "רוכב גמלים" הוא כינוי פוגעני לערבים.
במספר מרוצים מודרניים, אין רוכבים אנושיים על הגמלים אלא רובוטים הנשלטים בשלט רחוק.
נכון לשנת 2015, יש מעל 14,000 גמלים המשמשים כגמלי מרוצים באיחוד האמירויות הערביות.
היסטוריה
מרוצי גמלים קיימים כבר מאות שנים. הם ספורט מסורתי ב מאז ימי הביניים.
אוסטרליה
מרוצי הסוסים באוסטרליה התחילו יותר כאטרקציות תחרותיות ופחות בתור ספורט תחרותי.
בתחילת שנות ה-90 של המאה ה-20, מרוצי הגמלים התפתחו והתקדמו מאוד באוסטרליה, עקב שיתופי פעולה וסחר עם איחוד האמירויות.
סוגי גמלים במזרח אפריקה
במזרח אפריקה ישנם 3 סוגי גמלי מרוץ: גמלים סומליים, גמלי רנדיל וגמלי טורקנה.
גמלים סומליים יכולים להגיע למשקל של 550 קילוגרמים והם בעלי צוואר עבה וחזה רחב. הם מייצרים חלב יותר לאט מאשר סוגי הגמלים האחרים.
גמלי רנדיל הם הגמלים הכי מועדפים למרוצים במזרח אפריקה, בשל גודלם הבינוני. משקלם נע בין 350 ל-450 קילוגרמים. בכפות רגליהם יש כריות קשות יותר והפ מייצרי חלב מצוינים.
ילדים כרוכבים
ילדים מועדפים לרוב כרוכבים בגלל משקלם הקל.
מעל 40,000 ילדים, שחלקם אפילו עוד לא בני שנתיים, נסחרים ממדינות רבות, בעיקר מאפגניסטן, בנגלדש, הודו, סרי לנקה, אתיופיה, פקיסטן וסודאן כדי לשמש כרוכבי גמלים במדינות ערב ב.
ילדים רוכבים חיים במחנות המכונים אוסבה ליד מסלולי המרוצים. רבים מהילדים הם קורבנות להתעללות. עד כה, מאות ילדים חולצו מחוות גמלים בעומאן, קטר ואיחוד האמירויות הערביות ונלקחו בחזרה לבתיהם המקוריים או הוחזקו בבתי מחסה, אולם רבים אינם מסוגלים לזהות את הוריהם או את קהילות ביתם בדרום אסיה ובסודאן.
ישנם ילדים רבים שאינם דוברים את שפת האם שלהם או שאינם יודעים כיצד נראים החיים מחוץ לחוות הגמלים.
פעיל בולט נגד הסחר בילדים כרוכבים הוא עורך הדין הפקיסטני אנסאר בורני.
החרמה
איחוד האמירויות הערביות הייתה המדינה הראשונה שאסרה על שימוש בילדים מתחת לגיל 15 או מתחת למשקל של 45 קילוגרם כרוכבים במרוצי גמלים כאשר השייח' חמד בן זאיד אאל נהיאן הכריז על האיסור ב -29 ביולי 2002, אך על החוק עוברים בגלוי ארגונים ואנשים רבים ואף ילדים רוכבים מופיעים בטלוויזיה. מי שיסחר וישתמש בילדים כרוכבי גמלים, צפוי לקבל קנס של 20,000 דירהם איחוד האמירויות הערביות. בשנת 2009, הוקם באיחוד האמירויות הערביות מרכז שיקום לילדים ששימשו כרוכבי גמלים. 879 ילדים ששימשו כרוכבים קיבלו פיצוי מאיחוד האמירויות הערביות.
בקטר, אמיר קטר לשעבר, חמד בן ח'ליפה אאל ת'אני, אסר על ילדים לשמש כרוכבים בשנת 2005 וקבע כי עד 2007, בכל מרוצי הגמלים יהיו רובוטים ולא רוכבים אנושיים.
סטילביט
סטילביט הוא מונח המתאר שני סוגים של מינרלים טקטוסיליקטיים (סיליקטים במבנה מרחבי) מיוממים המכילים הרכבים שונים של סידן, נתרן ואלומיניום, והשייכים לקבוצת הזאוליטים.
הרכב כימי וקריסטלוגרפיה
כאמור, הסטילביט משתייך לקבוצת המינרלים הגדולה של הזאוליטים. בקבוצה זו ישנם שלושה סוגי מבנים, והסטילביט משתייך לזאוליטים במבנה הקרוי בעלי יריעה.
הסטילביט מתגבש במערכת המונוקלינית, חבורת סימטריות נקודתית "מונוקלינית רגילה" 2/m\, וחבורת סימטריות מרחבית C 2/m. הפרמטרים של תא היחידה הם: Åa=13.595-13.657, b=18.197-18.309Å ו-c=17.775-17.8420Å, וגודלה של זווית β הוא 90.05°-90.91°.
תכונות פיזיקליות
הגבישים של הסטילביט שטוחים ודקים באורך עד 14 ס"מ המתקבצים ביחד למבנה דמוי אלומת שיבולים, כמו כן מקבצים סיביים, קורנים או כדוריים. מבנה אלומת השיבולים ייחודי לסטילביט ולסטלריט (CaAl2Si7O18•7H2O), זאוליט קרוב, אבל נדיר. תופעת גבישים תאומים נפוצה בסטילביט, בצורת תאומי חדירה היוצרים לעיתים צורת צלב. לסטילביט יש פצילות מושלמת בכיוון אחד ({010}) במקביל לפינקואיד הבולט. הקשיות של המינרל נמוכה, 4-3.5 בסולם מוס, ומשקלו הסגולי הממוצע 2.15 גרם לסמ"ק.
תכונות אופטיות
אופטית המינרל הוא דו-צירי. מקדם שבירה של הסטילביט הם:nα=1.479-1.492, nβ=1.485-1.5 ו-nγ=1.489-1.5059. גבישי הסטילביט הם שקופים עד שקופים למחצה. צבעם לבן קרם או ורוד, לעיתים עם כתמים בצהוב או אדום, חום בהיר עד חום כהה. בשקף מנוסר הסטילביט הוא חסר צבע. הברק של הסטילביט הוא זגוגי עד פנינתי (במיוחד על משטחי הפצילות), הנפיצה שלו חלשה.
גילוי ומקור השם
הסטילביט נתגלה ב-1756 על ידי המינרלוג השוודי הברון אקסל פרדריק קרונשטט (Axel Fredrik Cronstedt ), ותואר לראשונה בספרות ב-1796 על ידי המינרלוג והקריסטלוגרף הצרפתי רנה ז'יסט אאיאי המפרט כי הוא קיבל דוגמיות מאיסלנד מאנדראסברג (Andreasberg) בהרי הרץ שבגרמניה מהרי האלפים בצרפת (Alpes Dauphinoises) ומנורווגיה, אבל אין מידע מוחלט היכן המקום בו נתגלה המינרל לראשונה. סטילביט-Na נתגלה לראשונה בכף פולה (Capo Pula) בסמוך לעיירה פולה (Pula) בנפת קליארי במחוז העצמאי סרדיניה שבאיטליה, והוכר כמינרל נפרד ב-1998.
מקור שם המינרל ביוונית "סטילבין" שפירושו "להבריק" או "סטילבה" שפירושו "מראה" בהתייחס לברק הזגוגי עד פנינתי של המינרל.
שמות נוספים של המינרל:
מקור ותפוצה
הסטילביט מצוי בדרך כלל בחללים דמוי השקד שבבזלת ובסלעים דומים כדוגמת אנדזיט יחד עם זאוליטים רבים אחרים, ולעיתים בגרניט ובגנייס, ולעיתים רחוקות בעורקים הידרותרמיים. נוצר במשקעים של מעיינות חמים, וכחומר מגבש בכמה אבני חול וקונגלומרטים.
הסטילביט הוא אחד מסוגי הזאוליטים הנפוצים. הסטילביט מצוי בשפע בסלע הוולקניים של איסלנד, איי פארו, האי סקאי, מפרץ פאנדי בנובה סקוטיה, מסביב לגונדה (Gunnedah) וטמבר ספרינגס (Tambar Springs) בניו סאות' ויילס שבאוסטרליה, ובצפון ניו ג'רזי ובצפון קרולינה שבארצות הברית. גבישים בגוון ורוד-סלמון יחד עם גבישי אפופיליט בגוון ירוק חיוור מצויים במדרגות דקאן בסמוך למומביי ופונה במדינת מהאראשטרה שבהודו, מקבצים דמויי אלומת שיבולים מצפים את הקלציט של ברופיורד (Berufjord) בסמוך לדזופיווגר (Djupivogr) באיסלנד; גבישים בצורת אלומות בגוון חום מצויים בסמוך לעיירה פטרסון (Paterson) בניו ג'רזי שבארצות הברית וגבישים בגוון אדום לבנה מצויים באולד קילפטריק (Old Kilpatrick) שבסקוטלנד.
בננמן
בננמן (באנגלית: Bananaman) היא סדרת הנפשה בריטית קומית לילדים, אשר מבוססת על דמות קומיקס בעלת אותו שם. הסדרה עוקבת אחר הרפתקאותיו של בננמן הלוחם בפשע.
הסדרה שודרה במקור בבריטניה בערוץ BBC באנגלית בריטית בשנים 1983–1986. בישראל הסדרה שודרה בדיבוב עברי בשנת 1995 בערוץ הילדים. לסדרה הופקו 3 עונות ו-40 פרקים באורך 5 דקות.
תקציר העלילה
אריק טווינגל (בקומיקס נקרא אריק ווימפ) הוא תלמיד בית ספר שבכל פעם שאוכל בננה הוא משתנה לגיבור על בשם בננמן אשר נלחם בפשע וגם מציל את אהובתו, פיונה כתבת החדשות אשר נוהגת לכנות אותו "מר נהדר".
פורמולה 1 עונת 1966
עונת 1966 הייתה העונה ה-17 של אליפות הפורמולה 1, שאורגנה על ידי הפדרציה הבינלאומית לרכב (FIA). ג'ק ברבהאם מאוסטרליה זכה באליפות הנהגים, וקבוצת ברבהאם זכתה באליפות היצרנים.
תקציר העונה
העונה הייתה העונה הראשונה מבין "עונות 3 הליטרים". נפח המנוע המקסימלי הוכפל בשניים בהשוואה לעונה שעברה. מספר שינויים נעשו בתקנות המרוצים: נקבע שרכב שלא ישלים 90% ממרחק המרוץ לא יזכה לנקודות, גם אם יסיים בשישייה הראשונה. בנוסף צומצם המרחק המקסימלי למרוץ מ-500 ק"מ ל-400 ק"מ.
קבוצת פרארי פתחה את העונה היטב עם ניצחון של ג'ון סורטיס בגרנד פרי בלגיה. סורטיס עזב את הקבוצה לאחר ויכוח על השתתפותו במרוץ 24 השעות של לה מאן. בהמשך השנה שב להתחרות באליפות, הפעם עבור קבוצת קופר וניצח עבורה בגרנד פי מקסיקו, מרוץ סיום העונה.
כמו בעונות קודמות, גם בעונה זאת אירעו תאונות קטלניות רבות. ג'ון טיילור הבריטי מצא את מותו בתאונה שאירעה במהלך גרנד פרי גרמניה לאחר שהתנגש עם ג'קי איקס. ג'קי סטיוארט התהפך עם מכוניתו על המסלול הרטוב בבלגיה ונותר לכוד תחת הרכב ההפוך במשך כ-25 דקות, בעוד טיפות של דלק מטפטפות עליו. גרהאם היל ובוב בונדורנט ניסו לחלץ אותו באמצעות כלי עבודה ששאלו מצופים בקהל. בקבות האירוע הפך סטיוארט לאחד ממובילי הקריאה לשיפור הבטיחות במסלולי המרוצים ובהעלאת רמת השירותים הרפואיים במהלך אירועי ספורט מוטורי.
שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.
דירוג הנהגים
הטבלה כוללת רק נהגים שצברו נקודות במהלך העונה
דירוג היצרנים
הטבלה כוללת רק יצרנים שצברו נקודות במהלך העונה. התוצאות המודגשות הן התוצאות שנחשבו לחישוב הניקוד באליפות.
בית דין צדק בני ברק
בית דין צדק בני ברק הוא בית הדין הפרטי מהגדולים בציבור החרדי, הוקם בשנת תשכ"ז על ידי הרב נסים קרליץ ועוסק בדיני ממונות, אישות, גיטין וגרות. בית הדין אף עוסק בעניינים ציבוריים חרדיים. בראשות בית הדין כיום עומדים: חתנו הרב שריאל רוזנברג בתפקיד הגאב"ד, והרב יהודה סילמן בתפקיד הראב"ד.
בית הדין
את בית הדין הקים הרב קרליץ בשנת תשכ"ז בביתו בעידודו של הרב יעקב ישראל קנייבסקי, ההרכב הראשון של בית הדין כלל את הרב קרליץ, הרב יוסף רוט והרב יעקב אדלשטיין, עם השנים התפתח והוא כיום בית הדין הפרטי הגדול בעולם, הוא מונה עשרות דיינים בכמה הרכבים, מתקיימים בו מספר דיני תורה ביום בנושאי אישות וממונות, ואף נערכים בו גיורים. בשנת ה'תש"ן החל בית הדין לערוך גיטין. בית הדין עסק בבירור יהדותם של בני קהילת האנוסים בפלמה דה מיורקה ובהכרעת הרב קרליץ הם הוכרו כיהודים על פי ספרי היוחסין שבידיהם, הרב קרליץ עמד בראשות בית הדין עד אייר תשע"ב (2012), אז פרש והעמיד במקומו את חתנו, הרב שריאל רוזנברג.
לבית הדין ישנם מספר סניפים נוספים תחת אחריותו בערים אופקים, נתיבות, חיפה ובית שמש, כמו כן בעיירה החרדית לייקווד שבניו ג'רזי הסניפים מתנהלים באופן עצמאי והקשר בינם לבין בית הדין בבני ברק הוא פורמלי בלבד.
סמכויות בית הדין
לבית הדין אין מעמד חוקי במדינת ישראל ואינו יכול לחייב לדון לפניו. אמנם, פסיקותיו מחייבות מכוח חוק הבוררות, כיוון שהנוהג בו הוא שהמתדיינים חותמים לפני הדיון על שטר בוררות שנותן לבית הדין סמכות לפסוק. לאחר הפסיקה יכולים הצדדים לפנות לרשם בית המשפט כדי לאשר את פסיקת בית הדין ולהקנות לה תוקף חוקי.
ההלכה היהודית מחייבת לפנות אך ורק לבית דין שדן על פי דיני התורה, בעבר היה נהוג להוציא כנגד המסרבים לדון לפני בית הדין כתב סירוב שהוא קריאה לקהילה לנקוט סנקציות קהילתיות, אך בית המשפט פסק כי לכתב סירוב יש מימד עונשי שאינו בסמכות בית הדין וכי אסור לבית הדין להוציאו.
פעילות ציבורית
תחת חסות בית הדין עומדת משמרת הקודש והחינוך (בניהול מרדכי בלוי) שבין השאר מפקחת על אירועי תרבות ועל ספרי קריאה והייתה הראשונה שהציעה מתן כשרות לטלפונים סלולריים החסומים לאינטרנט ולשירותי תוכן, בית הדין מעניק כיום כשרות גם למספר חברות סינון אינטרנט הפונות למגזר החרדי, בהן חברות הסינון נתיב, אתרוג מבית אינטרנט רימון, ונטפרי. בית הדין מפעיל מדי שמיטה אוצר בית דין לאספקת פירות שביעית על פי פסקי החזון איש. בבית הדין נערכת מכירת חמץ המונית, וכן שטרי פרוזבול, והיתר עיסקא כלליים לבנקים וחברות. בית הדין מעניק בכל שנה אישורי כשרות למטעי אתרוגים לחג הסוכות. בית הדין אף משתף פעולה עם בית הדין של הרב וואזנר בהענקת כשרות לחברות חיסכון ופנסיה במסגרת "גלאט הון".
פורד טריטורי (סין)
פורד טריטורי (סין) (באנגלית: Ford Territory China) - הוא קרוסאובר המוגדר קומפקטי, עם מאפיינים של SUV (Sport utility vehicle) מתוצרת Jiangling Motors (שם רשמי: Jiangling Motors Corporation Limited)(JMC), בשותפות (joint venture) עם JMC-Ford מתאגיד Jiangling Motor Holding (JMH), חלק ממותג כלי הרכב הסינים Landwind  בבעלות החברה הממשלתית Changan Automobile  (שם רשמי: Chang'an Automobile (Group) Co., Ltd) והחברה הממשלתית JMCG  (שם רשמי: Jiangling Motors Corporation Group Co., Ltd).
אין כל קשר בין דגם זה לדגמי פורד טריטורי שיוצרו באוסטרליה על ידי "פורד אוסטרליה" בין השנים 2004 - 2016.
==נתונים==
העיר העתיקה של שאנגחאי
העיר העתיקה של שאנגחאי (בסינית: 上海老城厢) הוא האזור המקורי בו נמצאה העיר שאנגחאי.
חלק זה של העיר היה במקור מוקף בחומה במשך קרוב לאלף שנים בטרם נבנתה שאנגחאי המודרנית מחוץ לחומות העיר העתיקה. חומות העיר העתיקה של שאנגחאי הוסרו לפני שנים רבות, אך חלק זה של העיר מכיל עד היום לא מעט מבנים סיניים מסורתיים, והרבה חנויות המוכוונות לתיירים.
אזור זה של העיר מהווה בעיקר מוקד משיכה עבור תיירים, אך פחות עבור תושבי שאנגחאי.
פונטבדרה
פונטבדרה (ספרדית: Pontevedra) היא עיר בגליסיה, בצפון מערב חצי האי האיברי. העיר היא בירת מחוז פוטברדרה.
העיר ידועה בעיקר בזכות התכנון העירוני שלה אשר הביא לסגירת מרכז העיר לתנועת כלי רכב ובזכות המרכז ההיסטורי של העיר. במאה ה-21 זכתה העיר להכרה במספר פרסים בינלאומיים על איכות אורבנית ואיכות חיים, נגישות ומדיניות הניידות העירונית, בהם הפרס הבינלאומי האירופאי Intermodes Urban Mobility Urban Awards לשנת 2013, פרס הבינלאומי של דובאי לפיתוח בר-קיימא לשנת 2014 שהוענק על ידי האו"ם בשותפות עם עיריית דובאי ופרס המצוינות של המרכז לתכנון פעיל בעיר ניו יורק בשנת 2015, העיר זכתה גם בפרס הראשון של הנציבות האירופית לבטיחות עירונית בשנת 2020. ·  מרכז העיר של פונטבדרה, בו אסורה תנועת כלי רכב, סייע בהפיכתה לאחת הערים האירופיות הנגישות ביותר, ומיקד בה את תשומת הלב במספר מחקרים אירופיים ואמריקאים בתחום התכנון העירוני.
פונטוודרה היא העיר השנייה בחשיבותה בגליסיה, אחרי סנטיאגו דה קומפוסטלה, בזכות המורשת ההיסטורית העשירה שלה. היא נודעה כעיר של אמנות והיסטוריה, ומכונה "העיר הטובה" או "העיר של לרז", על שם הנהר על גדותיו היא שוכנת. העיר שוכנת על הנתיב הפורטוגזי של קמינו דה סנטיאגו ובה הכנסייה העגולה של הבתולה הצליינית אשר רצפתה בצורת צדפה וצדפות אף מפוסלות על קשתות גשר בורגו מתקופת ימי הביניים.
בעיר שוכנים מספר משרדים של הרשות השופטת והמבצעת, בהם בניין מועצת המחוז של מחוז פונטוודרה, ארמון הצדק ובית המשפט המחוזי, תחנת המשטרה המחוזית ומשרדי המינהל המחוזיים.
ימי הביניים ותחילת העידן המודרני
במאה ה-16 העיר עדיין הייתה מרכז למסחר, עם עלייה הדרגתית בחשיבות ענף הדייג. באותה תקופה, פונטבדרה הייתה הנמל הגדול ביותר בגליסיה. אחת מספינותיו של כריסטופר קולומבוס, הקראק סנטה מריה, ששמה המקורי לה גלגה ("הגליסיאנית"), נבנתה בפונטבדרה. במהלך השנים השקעה מנהר לרז רידדה את עומק הנמל והפכה אותו לבלתי מתאים לספינות גדולות. סוף המאה ה -16 סימנה את תחילת דעיכתה של העיר, דעיכה שאפיינה את כל חבל גליסיה החל מסוף המאה ה-15.
המאות ה-17 וה-18
מצבה של העיר המשיך והחמיר במהלך המאות ה-17 וה-18. הפעילות בנמל העיר הצטמצמה באופן חד. יתר על כן, החלטות פוליטיות ומאבקי שליטה הביאו לירידה במסחר, ולהגירה שלילית; באותה תקופה הצטמצמה אוכלוסיית העיר במחצית. תרמו לכך אף מגפות מהן סבלה האוכלוסייה.
בתחילת המאה ה -19 פונטבדרה הייתה מעט יותר מעיירה נחשלת קטנה. דיג, אומנות ומלאכות זעירות קיימו את האוכלוסייה. עם זאת, עם הקמתן של חטיבות מחוזיות חדשות בספרד, בשנת 1833, הפכה פונטבדרה לבירת מחוז ובהדרגה אף למרכז אדמיניסטרטיבי. סלילת מסילת רכבת לעיר חיברה בינה לשאר חלקי הארץ והביאה לתחייה תרבותית, כלכלית ועירונית. בשנת 1853 ראה אור בעיר הספר הראשון בגליסית מודרנית.
המאות ה-20 וה-21
פונטבדרה החלה את המאה ה-20 עם עם תוכניות גדולות לפיתוח. העיר עמדה בליבה של התרבות והפוליטיקה הגליסיאנית. מדינאים גליסיאנים בולטים התמקמו בעיר והקימו בה את "המפלגה הגליסיאנית" (Partido Galeguista), שהיא מקור התנועה הלאומית הגליסיאנית בת ימינו. עם זאת, מלחמת האזרחים בספרד (1936–1939) המדינה הספרדית שלאחריה (1939–1975) שמו קץ להתפתחותה של פונטבדרה. דיכוי פוליטי וקשיים כלכליים בימי הדיקטטורה של פרנקו אילצו רבים מבני העיר להגר. התאוששות חלקית של הכלכלה המקומית החלה רק בשנות ה-60, עם תחילת פעילות תעשייתית במקום. אולם מפעלי התעשייה שהוקמו גרמו בהמשך פעילותם לנזקים סביבתיים ובריאותיים חמורים, וחלקם נסגרו עד לתחילת המאה ה-21.
עם תום הדיקטטורה בספרד, בשנת 1975, החל להתפתח גם תחום הבנייה. השיפורים ברשת התקשורת בשנות ה-80 וה-90 של המאה ה-20 סייעו לפונטבדרה לשוב ולשמש כמרכז סחר ובירת מחוז. בשנות ה-90 אף החל לפעול בעיר קמפוס אוניברסיטאי שתרם אף הוא לצמיחת העיר. מאז שנת 1999 קיימת בפונטבדרה התחדשות עירונית אינטנסיבית ותחייה תרבותית, המשפיעה באופן חיובי על הכלכלה המקומית. במאה ה -21 העיר פונטבדרה עברה רנסאנס תרבותי וגם שינוי מהותי במתווך האורבני, עם הפיכת מרכז העיר לאזור להולכי רגל בלבד, הארכת נתיבי אופניים, שיקום המורשת ההיסטורית, שיקום מבנים ומרחבים ציבוריים, וכן גידול בשטחים ירוקים ובמדרחוב להולכי רגל. בניגוד לשש הערים הגדולות האחרות בגליסיה, אשר איבדו את מאוכלוסייתן לעיריות השכנות, אוכלוסיית פונטודרה הולכת וגדלה. היא הפכה לאחת הערים הנגישות ביותר עבור אנשים עם מוגבלויות, וזכתה בפרסים בינלאומיים. המודל של פונטונטרה לניידות אחראית נתפס בעשור השני של המאה ה-21 כאמת מידה בינלאומית.
חינוך
פונטבדרה מארחת גם סניף של האוניברסיטה הלאומית של ספרד ללמידה מרחוק, אוניברסיטת UNED, שבה סטודנטים יכולים ללמוד מספר רב של תחומי לימוד. העירייה מפעילה בית ספר לשפות, בפיקוח מחלקת החינוך בגליסיה, שם ניתן ללמוד אנגלית, צרפתית, גרמנית, איטלקית, פורטוגזית וגליסיאנית.
ספורט
לפונטוודרה מסורת ספורטיבית ארוכה, ובעיר פועלות מספר קבוצות המתחרות בענפים שונים.
בעיר פועלים גם מועדוני כדורעף, כדורמים וסיף וכן מספר מועדוני שיט.
לויס וילסון
לויס וילסון (באנגלית: Lois Wilson, 4 במרץ 1891 - 5 באוקטובר 1988), הידועה גם בשם לויס W, הייתה ממייסדי אל אנון, קבוצת תמיכה עבור חברים ובני משפחה של אלכוהוליסטים. היא הייתה אשתו של ביל W ממייסדי אלכוהוליסטים אנונימיים (AA).
ביוגרפיה
נולדה למטילדה וקלארק ברנהם, קלארק ברנהם עבד בחופשת הקיץ בורמונט, שם סיפק טיפול רפואי לנופשים. ברנהם רוג'רס, אחיה הצעיר של לויס, התיידד עם נער מקומי בשם ביל וילסון. לויס וביל נפגשו בקיץ 1914, כאשר לויס הייתה 23 וביל בן 19. באותו זמן, לויס הייתה בוגרת מכללה, בקיץ שלאחר מכן הם התארסו בחשאי.
הם נישאו ב -24 בינואר 1918, בכנסיית סוודנבורג ניו יורק. באותו זמן, ביל היה בצבא והם רצו להתחתן לפני שהוא ישלח לאירופה עקב מלחמת העולם הראשונה. לויס עבדה כמרפאה בעיסוק בהיעדרו. לאחר שובו, בני הזוג קיוו להקים משפחה, אבל אחרי כמה הפלות יעצו לה כי ההריון יהיה מסוכן או בלתי אפשרי. ניסיונותיהם לאמץ ילדים לא צלחו. לאחר שביל עבר שיקום ו-AA נוסדה, לויס החלה לעבוד על תוכנית כדי לסייע למשפחות של אלכוהוליסטים. מאמצים אלה הובילו להקמת של אל-אנון. נפטרה בשנת 1988 בגיל 97.
ספיידרמן: ההתשה/הציד המבעית
ההתשה והציד המבעית (באנגלית: The Gauntlet, The Grim Hunt) הן שתי קשתות סיפור שפורסמו בחוברות הקומיקס ספיידרמן ביקום מארוול על ידי חברת מארוול קומיקס. קשת הסיפור נמשכה למשך 30 חוברות בין נובמבר 2009 ליולי 2010 בחוברות The Amazing Spider-Man #612-637, Web of Spider-Man Vol.2 #2-7, Grim Hunt: The Kraven Saga ו-Amazing Spider-Man: Origin of the Hunter. את הסיפור כתבו מארק וייד, מארק גוגנהיים, רוג'ר סטרן, דן סלוט, זב וולס, פרד ואן לנטה וג'ו קלי.
"ההתשה" הוא השם הכוללני שנבחר לסיפורים יחידים שעוקבים זה אחר זה ללא כל הפסקה, כאשר אויביו הרבים של ספיידרמן מתקיפים אותו ללא רחם עד כמעט לנקודת שבירה, ואשר מתייחסים לכיוון בו חייו של ספיידרמן מתפתחים. בסיפור העוקב - "הציד המבעית" - מופיעה משפחת קרבינוף המחפשת נקמה בספיידרמן בעקבות אירועי "הציד האחרון של קרייבן". למרות שאירועי "ההתשה" הובילו לאירועי "הציד המבעית", שני סיפורים אלה אינם קשורים פרט לעומס הרגשי המוטל על פיטר פארקר/ספיידרמן. אי לכך, "ההתשה" דומה לאירועי "שלטון אפל" אלא שהיא מתרכזת בחייו של ספיידרמן וחוג מכריו בלבד.
"ההתשה" ממוקם במקום ה-15 ברשימת 25 הסיפורים הגדולים של ספיידרמן, לפי IGN; במקום ה-8 ברשימת 25 הסיפורים הגדולים של ספיידרמן בכל הזמנים, לפי מגזין CBR.com; ובמקום השביעי ברשימת עשרת הסיפורים הגדולים של ספיידרמן בכל הזמנים, לפי מגזין Gamesradar+.
ההקדמה להתשה
דוקטור אוקטופוס המחודש משתלט באופן זמני על העיר ניו יורק, ואנה קרבינוף לוכדת את מאדאם וב. הזיקית חוזר והוא מגויס בידי סשה קרבינוף בעקבות תבוסתו לספיידרמן. אנה קרבינוף מענה ומסממת את מאדאם וב כדי לגלות מידע על ספיידרמן, ומגייסת את דיאבלו אחרי שספיידרמן מביס גם אותו.
אנה קרבינוף שוכרת את שירותיו של דדפול כדי להסיח את דעתו של ספיידרמן בזמן שהיא לוכדת את מאטי פרנקלין. בזמן זה, ספיידרמן נלחם בגרסה נשית של סטילט-מן.
כוח לעם
בחוברות The Amazing Spider-Man #612-614, כוחותיו של אלקטרו אוזלים והוא נשאר למרגלות חורבות בניין הבורסה. הוא מגלה שהמיליארדר דקסטר בנט - שקנה את "הדיילי ביוגל" מידיו של ג'יי ג'ונה ג'יימסון והפך את מערכת העיתון לעיתונות צהובה - ביקש מממשלת ארצות הברית למנוע את קריסת "הדיילי ביוגל", ומתחיל תנועה ציבורית כדי להפנות את תושבי ניו יורק נגד דקסטר בנט והבורסה לניירות ערך בניו יורק בשל תאוות הבצע שלהם. בשל כך, אלקטרו נחשב לגיבור העיר וכשספיידרמן מנסה להילחם בו, תושבי העיר מתמרדים נגדו. הדעתן המטורף מציע לאלקטרו תרופה יקרת ערך כדי להצילו ממצב בריאותו המתדרדר, אך זה האחרון לא יכול לשלם עליה. כדי לשלם עליה, הוא עושה עסקה עם דקסטר בנט תמורת ביטול הקמפיין נגדו. הדעתן המטורף מנסה לרפא את אלקטרו והופך אותו לחזיז רעם חשמלי מלאכותי, אך ספיידרמן מתערב. אלקטרו משתמש בכוחותיו כדי לבגוד בבנט. ספיידרמן מצליח להביסו, אך בנט נותר נכה בעקבות הריסות שנפלו עליו, ובניין "הדיילי ביוגל" מושמד. באפילוג הסיפור, אלקטרו נתקל בסשה קרבינוף ובזיקית בתא הכלא שלו.
טירתה של קימיה
בחוברות The Amazing Spider-Man #615-616, ספיידרמן עוזר לקרלי קופר מצוות זירות הפשע של משטרת ניו יורק בחקירת שלושה מקרי רצח ומקרה של נערה נעדרת בשם קימיה. מישהו מצליח לגנוב תיקים סודיים הנוגעים לרציחות. ספיידרמן מאתר את הרוצח לאי המושלים, שם הוא מוצא את קימיה. סאנדמן מופיע על האי וטוען שהוא אביה של קימיה. אחרי שהוא מתעמת עם ספיידרמן, כמה עותקים שלו מתוודים על שניים מתוך שלוש הרציחות. סאנדמן עצמו נדהם מכך שעותקים שלו מסוגלים להשתחרר משליטתו, והוא מתחיל להילחם איתם. ספיידרמן משמיד את סאנדמן בעזרתו של מאוורר, וחוזר למנהטן עם קימיה. היא נלקחת למשפחת אומנה בניגוד לרצונה ולרצונו של פארקר.
מיסטריוזו
בחוברות The Amazing Spider-Man #618-620, מתברר שמשפחת הפשע מאגיה עומדת בפני חורבן עקב אובדנו של סילברמיין בירי כנופיות נגד כנופייתו של הינשוף, חוסר המנהיגות של ברונו קרנלי, וכתוצאה ממלחמה נגד מיסטר נגטיב ושותפו ראש פטיש. המאגיה שוכרת את שירותיו של מיסטריו כדי שיעזור לחלצה מבעיותיה, אך הוא מסכים רק לשרת את מטרותיו האישיות. בקרב בין המאגיה ומיסטר נגטיב נגד ספיידרמן, מרבית חברי המאגיה נהרגים ומיסטריו מפסיד את כל כספו שהרוויח מהעסקים איתם. לאחר מכן, מיסטריו נתקל בזיקית, המחופש לג'ין דיוולף, שאומר לו ש"ישנם כמה חברים שמתים כבר לפגוש אותו".
צמא לדם
בחוברת The Amazing Spider-Man #621, החתולה השחורה עוזרת לספיידרמן לגנוב מבחנה עם דמו של פארקר שנמצאת בחזקתו של מיסטר נגטיב, ולהחליף אותה במבחנה עם דם חזיר כדי שמיסטר נגטיב לא יוכל להבחין באובדן היכולת להרוג את ספיידרמן באמצעות נוסחת "נשמת השטן" שלו.
אלה הם החיים
בחוברת The Amazing Spider-Man #622, ספיידרמן מגלה שמורביוס עומד מאחורי גניבת הדם שלו ושהשתמש בו כדי לנסות למצוא תרופה לווירוס זומבים שהדביק את האדם זאב ג'ק ראסל. ספיידרמן מתנדב לתת לו עוד מהדם שלו.
בסיפור זה מופיע גם סיפור צדדי בשם "חמשת שלבי האבל" בכתיבתו של יוצר "ספיידרמן המדהים" גרג וייזמן. הסיפור מביא את התמודדותו של פלאש תומפסון עם חמשת שלבי האבל בעקבות אובדן רגליו בקטיעה במלחמת עיראק.
אוכלי נבלות
בחוברות The Amazing Spider-Man #623-624, אלקטרו מבריח את הנשר החדש מהכלא. הוא מחפש נקמה אחר האיש שהפך אותו למפלצת, ונאמר לו שג'יי ג'ונה ג'יימסון עשה זאת. האספסוף מתחיל להעלות האשמות לפיהן ג'יימסון יצר את הנשר החדש והתקשורת מתחילה לגלות בזה התעניינות. ספיידרמן מגלה זאת ועושה את דרכו לבניין העירייה כדי להציל בזמן את ג'יימסון מההמון הזועם. הנשר נמלט כשלספיידרמן נגמר נוזל הקורים המאפשר לו להתנדנד מהבניינים. הנשר לומד את האמת על ג'יימסון והאספסוף תוקף את חברי הכנופיה. בינתיים, פארקר מחליט לערוך תמונה כדי להוכיח את חפותו של ג'יימסון. אולם, ג'יימסון מוצא שהתמונה היא זיוף ומפטר את פארקר בפומבי מחוץ לבניין העירייה. פארקר חושב עד כמה דברים יכולים להיות גרועים יותר עבורו בעוד הנשר מעופף מעליו בשמי העיר.
זן בסכנת הכחדה
חוברת The Amazing Spider-Man #625 ממשיכה את עלילת "זעמו של ריינו". אלכסיי סיטסביץ' - הריינו המקורי - מנסה להסתתר בתוכנית להגנת עדים יחד עם אשתו, אך הריינו החדש תוקף את הרכב שמוביל אותם לבית הבטוח ואוקסנה נהרגת. אלכסיי מוכה היגון מחליט מתוך זעם ללבוש מחדש את חליפת הריינו שלו ולהילחם בריינו החדש. ספיידרמן מנסה למנוע מהכל להתרחש, אך נכשל. בסוף הסיפור, ריינו המקורי הורג את ריינו החדש.
העוקץ
בחוברת The Amazing Spider-Man #626, קרמילה בלאק החלה לקחת חוזים עצמאיים אחרי שעזבה את סוכנות S.H.I.E.L.D.. סשה קרבינוף שוכרת את שירותיה כדי לגנוב את תלבושתו המקורית של העקרב מאק גרגן מידיו של הברדס, שמתכוון להעניק אותה לפושע מדרג זוטר שהרשים אותו אחרי שקיבל את החליפה מנורמן אוסבורן. העוקץ מזנבו של העקרב משתק את ספיידרמן וגורם לו לאבד את כוחותיו באופן זמני. בינתיים, מישל גונזלס מגיעה באמצעו של הקרב המתחולל כדי לעצור את האיש שעליו היא מגנה בבית המשפט מלהרוס את ההזדמנות השנייה שקיבל. פארקר מציל אותה ואז משתנה לספיידרמן כעת שכוחותיו חזרו אליו. הוא מציל את העקרב מידי הברדס והיא מצליחה להעביר את החליפה ליעדה. כשפארקר מגיע לדירתה של מישל, השניים מחליטים על שביתת נשק ביניהם.
משהו יכול לעצור את הג'אגרנוט
שם הסיפור בחוברות The Amazing Spider-Man #627-629 מתייחס לסיפור !Nothing Can Stop the Juggernaut. ומשמש כהמשך לאותו סיפור. קפטן יוניברס חדש נוצר בעזרת הכוח האוניברסלי כדי לתקן שברים בלוחות הטקטוניים שמתחת לעיר ניו יורק שנוצרו בזמן הסיפור "שום דבר לא יכול לעצור את הג'אגרנוט!". כשקפטן יוניברס מתעקש להרוג את הג'אגרנוט במקום לתקן את הלוחות הטקטוניים, הכוח האוניברסלי עוזב אותו ונכנס בג'אגרנוט, שמשתמש בהם כדי לתקן את הלוחות.
חוברת The Amazing Spider-Man #628 מכילה גם סיפור קצר שבו ספיידרמן ואיירון מן נלחמים באיש הסופג.
השלה
בחוברות The Amazing Spider-Man #630-633, ד"ר קורט קונורס מקבל עבודה חדשה ומאבד חזקה על בנו בילי. אחרי שהבוס שלו גוער בו ואינו מאפשר לו לקחת את החומר המדכא את שינוי הצורה ללטאה, קונורס משתנה ואוכל את הבוס שלו. אנה קרבינוף חוטפת את בילי קונורס אחרי שהיא נותנת לאמו המאמצת למות, והיא נוטשת אותו כשהלטאה מגיעה. אישיותו של קונורס נלחמת ברצונו של הזוחל שבו, אך הלטאה מתגברת עליו והוא אוכל את בילי למראה עיניהם של אנה ואליושה. לאחר מכן, הלטאה משילה את עורה ומגיחה בצורה החדשה. צורה זו היא חכמה יותר מכל צורת לטאה שקדמה לה, ויש לה כוחות טלפתיים שמאפשרים לה להתחבר לחלק הזחלי שבמוח האנושי. אולם, כמה מרגשותיו של קונורס הועברו ללטאה החדשה, מה שגורם לו להתחרט על מה שעשה.
הקדמה לציד המבעית
במהדורה המוגבלת The Amazing Spider-Man: Grim Hunt: The Kraven Saga, ספיידרמן חולם חלום שחושף בפניו את העתיד האפל שממתין לו ולמכריו. במהדורה המוגבלת Amazing Spider-Man: Origin of the Hunter, אנה קרבינוף עוברת על כמה מיומניו של אביה המזכירים את קרבותיו של קרייבן הצייד עם ספיידרמן.
הציד המבעית
בחוברת The Amazing Spider-Man #634, פארקר נתקל בקיין הפצוע אנושות, שהצליח להגיע לדירתו. לפתע, פיצוץ נשמע מבחוץ ופארקר רואה את ארכנה נלחמת נגד אנה ואליושה קרבינוף ויוצא לעזור לה. אחרי הקרב איתם, השניים מגיעים לדירתה של מאטי פרנקלין ומוצאים את איזיקיאל סימס, על-אנושי בעל כוחות עכביש שמת לפני כן. הוא מתחיל לספר להם על מלחמה המתחוללת בין עכבישים לציידים. מאטי פרנקלין נהרגת בידי סשה קרבינוף, שמקריבה אותה כדי להחיות את ולדימיר קרבינוף, הצייד המבעית, בתור יצור דמוי אריה הומנואידי. סשה אומרת שהם צריכים את דמו של ספיידרמן כדי להחיות מחדש בהצלחה את סרגיי.
בחוברת The Amazing Spider-Man #635, ספיידרמן, ארכנה ואיזיקיאל מחפשים את מטרתם הבאה של אנה ואליושה - ארניאה. הם מוצאים אותה כשהיא כבר באמצעו של קרב עם משפחת קרבינוף ומצטרפים ללחימה. אולם, הם מובסים וארכנה וארניאה נלכדות. קיין מגיע באיחור לאחר הקרב ואומר לספיידרמן שעליו לברוח מפניהם. ספיידרמן ואיזיקיאל מגיעים לבסיסם של קרבינוף, ואיזיקיאל מתגלה בתור הזיקית ומביס את ספיידרמן. בנוכחותם של בני משפחת קרבינוף ומיסטריו, ספיידרמן מונח על השולחן ונהרג באמצעות פגיון. עם מותו של ספיידרמן, סרגיי קרבינוף יוצא מתוך הקבר.
בחוברת The Amazing Spider-Man #636, קרייבן מתוודע מחדש למשפחתו אחרי תחייתו מהמתים. הוא מציין שסשה החזירה אותו לחיים עם דם מזוהם, או כדבריו ה"לא-חיים". הם מסירים את המסיכה מעל גופתו של ספיידרמן המונחת על הלִזְבֵּז ומגלים שמדובר בקיין בתחפושתו של ספיידרמן. פארקר מוצא ארון קבורה עם גופתו של קיין יחד עם חליפתו השחורה, כשבפתק המצורף לגופה מקרייבן כתוב "צוד אותי".
בחוברת The Amazing Spider-Man #637, ספיידרמן לובש את החליפה השחורה פעם נוספת ויוצא בחיפוש נקמה במשפחת קרבינוף. מאדאם וב נהרגת בידי סשה, אך לפני שהיא מתה היא מעבירה את כוחותיה לארכנה. ספיידרמן מביס את זיקית, אליושה וולדימיר. הוא אורב לסשה וקורע מעליה את הפנים בפראות בעקבות מה שנעשה למאטי פרנקלין, מאדאם וב וקיין. כשספיידרמן נלחם בקרייבן, ארניאה נלחמת בסשה ובאנה. ספיידרמן מביס את קרייבן ועומד להרוג אותו באמצעות חנית כשקרייבן לוחש לעברו "תודה" וארכנה מתחננת בפני ספיידרמן שלא להרוג את קרייבן. ארכנה מראה לו חיזיון של עתיד שבו ספיידרמן הופך לרוצח מנודה מכיוון שהרג את קרייבן. בעוד ספיידרמן שומר על שתיקה, קרייבן מתחנן בפניו לסיים את חייו מאחר שהוא מאמין שחייו קשורים בחייו של ספיידרמן ושהוא אינו יכול למות מידיו של אחר. עוד הוא מוסיף שכאשר לא היה בחיים, הוא שכן במקום טוב יותר. עקב החזיונות שקיבלה ארכנה, ספיידרמן נאלץ להשאיר את קרייבן בחיים ואומר לו שחזרתו העניקה לו הזדמנות שנייה בחיים ושעליו לנצל זאת. תשוש מכל אשר עבר עליו, ספיידרמן מציין בפניו מתוך עצלות שעליו לבחור בתפקיד רופא שיניים או משהו דומה אחר. משפחת קרבינוף נעלמת בהבזק אור לפני שאנשי העכביש יכולים למסור אותם לידי רשויות החוק. ספיידרמן, ארניאה (כעת בתלבושתה של ארכנה) וארכנה (כעת עיוורת כתוצאה משאיבת כוחותיה של מאדאם וב) קוברים את קיין וקסנדרה בקבר לא מסומן. ארכנה כמאדאם וב החדשה מנבאת שמשפחת קרבינוף תחזור, ומבטיחה לספיידרמן ולארניאה שהיא שלמה עם עסקת החליפין של ראייתה עבור כוחותיה של מאדאם וב.
NXT TakeOver: Brooklyn II
NXT TakeOver: Brooklyn II היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-20 באוגוסט 2016, באולם ברקליס סנטר שבברוקלין, ניו יורק. וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-11 בסדרת אירועי NXT TakeOver.
שישה קרבות התנהלו באירוע. בקרב המרכזי, שינסקה נקאמורה ניצח את סמואה ג'ו וזכה באליפות ה-NXT. האירוע זכור בעיקר בשל קרבות הבכורה של אמבר מון ובובי רוד. כמו כן, ביילי רשמה את הקרב האחרון שלה ב-NXT במסגרת אירוע זה, לפני שעברה לרוסטר הראשי כדי להיות חלק מתוכנית הדגל Raw.
רקע
האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השלישי של NXT בשנת 2016.
ב-27 ביולי בפרק של התוכנית NXT, הג'נרל מנג'ר של NXT, ויליאם ריגל, הודיע ששינסקה נקאמורה הוא המועמד לתואר אליפות ה-NXT של סמואה ג'ו, והאחרון יגן על תואר זה באירוע בברוקלין. ג'ו, שהביע חוסר שביעות רצון מהחלטה זו, בהתחלה סירב להתחרות מול נקאמורה ודרש מריגל שיארגן לו יריב אחר. לעומת זאת, ריגל חייב אותו להתחרות מול נקאמורה, ואם לא יעשה זאת, הוא יופשט מחגורת האליפות.
פרויקט MKUltra
פרויקט MKULTRA או MK-ULTRA היה שם קוד למחקר סודי של ה-CIA, שנערך בניגוד לחוק וכלל ניסויים בבני אדם. המחקר החל באופן רשמי בשנות ה-50 של המאה ה-20, והנסיינים בו היו אזרחים אמריקאים וקנדים. חלק מהמדענים שהשתתפו בפרויקט היו מדענים נאצים שקיבלו חסות מארצות הברית במסגרת מבצע פייפרקליפ.
NXT TakeOver: Brooklyn II
רקע
באירוע NXT TakeOver: Dallas, שנערך ב-1 באפריל, אסקה הכניעה את ביילי וזכתה באליפות הנשים של NXT, הכנעה שכתוצאה ממנה ביילי התעלפה. ב-15 במאי בפרק של התוכנית NXT, ניה ג'קס ניצחה את ביילי ופצעה אותה (כחלק מהעלילה המתוסרטת). באירוע NXT TakeOver: The End, שנערך ב-8 ביוני, ג'קס החליפה את ביילי הפצועה בקרב על התואר של אסקה, אך ג'קס נוצחה על ידי האחרונה. ביילי חזרה ב-22 ביוני בפרק שבו ניצחה את דיאונה פוראזו. בשבועות שבאו לאחר מכן, המתיחות בין אסקה לבין ביילי הסלימה וקרב ביניהן נקבע לאירוע בברוקלין. ב-17 באוגוסט בפרק של התוכנית NXT, אסקה וביילי חתמו על חוזה הקרב והפכו אותו לרשמי.
פרויקט MKUltra
מתוך העדויות שפורסמו עולה כי בפרויקט MKULTRA נעשו ניסיונות להשפיע על מצבים נפשיים של הפרט ולשנות את תפקוד המוח, בין השאר באמצעות תרופות וכימיקלים אחרים, חסך חושי, בידוד, התעללות מילולית ומינית.
הפרויקט הובא לראשונה לידיעת הציבור הרחב בשנת 1975 על ידי הקונגרס של ארצות הברית, דרך חקירות מטעם ועדת צ'רץ' ועל ידי ועדה נשיאותית הידועה בשם ועדת רוקפלר. מנהל ה-CIA באותה עת, ריצ'רד הלמס, פקד להשמיד את כל הקבצים של פרויקט MKULTRA בשנת 1973; ועדת צ'רץ' וועדת רוקפלר הסתמכו על עדותם בשבועה של המשתתפים ועל מספר קטן יחסית של מסמכים אשר שרדו.
בשנת 1977 הותרו לפרסום, במסגרת, כ-20,000 מסמכים הנוגעים לפרויקט, דבר שהוביל לסדרת דיונים בסנאט של ארצות הברית.
מטרות הפרויקט
סוכנות ה-CIA השקיעה מיליוני דולרים במחקרים הבוחנים שיטות של השפעה ושליטה על הנפש, ועל שיפור היכולת שלהם לחלץ מידע. אלפרד מקוי טען כי ה CIA ניסה למקד את התקשורת והציבור בכל מיני תוכניות "מגוחכות", כך שהציבור לא יראה את המטרה העיקרית של המחקר, והיא לפתח שיטות יעילות של עינויים בחקירה.
LSD
בתחילת הפרויקט המחקרים התמקדו ב-LSD, שגם לאחר מכן היווה נושא מרכזי במחקרים רבים של הפרויקט. הניסויים כללו מתן LSD לעובדי ה-CIA, אנשי צבא, רופאים, סוכני ממשלה אחרים, פרוצות, מתמודדי נפש, ואנשי הציבור הרחב, זאת על מנת ללמוד את ההשפעות של הסם. נתינת ה-LSD נעשתה ברוב המקרים ללא ידיעתו או הסכמתו של הנבדק.
גיוס הנסיינים היה בלתי חוקי לעיתים קרובות, אף על פי שהשימוש ב-LSD בארצות הברית היה מותר עד 6 באוקטובר 1966. במבצע חצות קליימקס (Operation Midnight Climax) ה-CIA ארגן מספר בתי בושת בסן פרנסיסקו על מנת לנצל גברים שיהיו נבוכים מידי בשביל לספר על האירועים. הגברים סוממו ב-LSD, והפגישות צולמו ומאוחר יותר נצפו ונלמדו. השתתפותם של חלק מהנבדקים הייתה בהסכמה, ובמקרים אלו הניסויים היו אף קיצוניים הרבה יותר. באחד המקרים מתנדבים קיבלו LSD במשך 77 ימים רצופים.
הניסויים ב-LSD הופסקו בסופו של דבר.
חומרים נוספים
נחקרו גם תרופות כמו ברביטורט (תרופה מרדימה) ואמפטמין (תרופה ממריצה). הזרימו דרך עירוי ברביטורט לזרוע אחת וכאשר האדם החל להירדם הזרימו לו לזרוע השנייה אמפטמין, מה שגרם לנבדק לדבר באופן בלתי מובן, אך עם זאת ניתן היה לשאול אותו שאלות ומדי פעם לקבל תשובות שימושיות. בניסויים אחרים בדקו חומרים כמו הרואין, מורפיום, מריחואנה, מסקלין, פסילוציבין ואלכוהול.
NXT TakeOver: Brooklyn II
קרבות מקדימים
הקרב הפותח של האירוע היה נו ויי חוזה שפגש את אוסטין אריס. אריס גבר על חוזה לאחר שהכניע אותו כתוצאה ממהלך ההכנעה שלו, ה-Last Chancery. לאחר הקרב, אריס ביצע פעם נוספת את אותו המהלך על חוזה, אך הידאו איטמי הגיע לזירה ונחלץ לעזרת חוזה. איטמי תקף את אריס בעזרת מהלך הסיום שלו, ה-Go To Sleep.
פרויקט MKUltra
היפנוזה
היפנוזה נחקרה במסגרת הפרויקט בשנות ה-50 המוקדמות. מטרות ניסויים אלו כללו: יצירת חרדות הנגרמות מהפנוט, הגדלת היכולת ללמוד ולזכור חומר כתוב מורכב באמצעות היפנוט, למידת היפנוזה ובדיקות פוליגרף, הגדלת היכולת להתבונן ולהיזכר בסדרים מורכבים של אובייקטים פיזיים באמצעות היפנוזה, למידה של שינויים באישיות הרגישים להיפנוזה. ניסויים שכללו שימוש בסמים שונים, שולבו עם היפנוזה ועודדו דעיכה או הגברה של אמנזיה. באחד מניסויי ההיפנוזה ביקשו מנבדקת לנסות להעיר נבדקת מהופנטת אחרת, ולהרוג אותה אם תיכשל בכך. הנבדקת לא הצליחה להעיר את עמיתתה ולכן ירתה בה באקדח כפי שנתבקשה. לצורך הניסוי היו באקדח כדורי סרק.
הניסויים בקנדה
הניסויים הגיעו לקנדה כאשר ה-CIA גייס את הפסיכיאטר הסקוטי יואן קמרון, שהיה זה שיצר את המושג "Psychic driving". בקמרון נתלתה התקווה למצוא מרפא לסכיזופרניה על ידי מחיקת הזיכרונות הקיימים ו"אתחול מחדש" של הנפש. הוא ביצע את הניסויים במונטריאול, במכון ע"ש אלן ממוריאל של אוניברסיטת מקגיל. קמרון השתמש ב-LSD ובתרופות שיתוק שונות ובטיפולים בנזעי חשמל. ניסויו הצליחו, בין השאר, לגרום לתרדמת של הנבדקים על ידי שימוש בסמים שונים, למשך תקופה של כמה שבועות (עד שלושה חודשים במקרה אחד), תוך השמעה חוזרת של מסר מוקלט של רעש מסוים או הצהרה פשוטה. ניסויים אלו נעשו בדרך כלל על חולים שהתאשפזו בעקבות בעיות שוליות כגון דיכאון או חרדה לאחר לידה. הניסויים גרמו לנזק לטווח ארוך: אי שליטה על הנסיינים, אמנזיה, רבים מהם שכחו כיצד לדבר, או מי היו הוריהם או חשבו שהחוקרים הם הוריהם.
NXT TakeOver: Brooklyn II
קרבות מקדימים
בקרב השני, בילי קיי התחרתה נגד אמבר מון. סיום הקרב התנהל כך שמון ביצעה את מהלך הסיום שלה, האקליפס, ולאחר מכן הצמידה את קיי לניצחון.
פרויקט MKUltra
הניסויים בקנדה
נעמי קליין כותבת בספרה "דוקטרינת ההלם" כי המחקר של קמרון למעשה לא עסק בשליטה על הנפש או בשטיפת מוח, אלא לתכנון "מערכת מבוססת מדעית לחילוץ מידע ממקורות עמידים" במילים אחרות, יצירת שיטת חקירת עצורים מדעית.
קישורים חיצוניים
פרשת האם קי אולטרה שימשה כרקע מאחורי ספר המתח הראשון שנכתב על השלכות האל אס די "האיש החצוי" בסדרת "מילו מרץ'" שתורגם גם לעברית בשנות השבעים.המחבר שכנראה ידע על הפרשה אולי היה סוכן סי אי איי שמתפקידו היה לשמש כפופולריזטור של האירועים. ראו על כך כאן בבלוג המולטי יקום של אלי אשד הסוכן החצוי : https://www.no-666.com/2019/09/23/%d7%94%d7%a1%d7%95%d7%9b%d7%9f-%d7%94%d7%97%d7%a6%d7%95%d7%99-%d7%9e%d7%90%d7%91%d7%a7%d7%95-%d7%a9%d7%9c-%d7%94%d7%91%d7%9c%d7%a9-%d7%94%d7%a4%d7%a8%d7%98%d7%99-%d7%95%d7%94%d7%a1%d7%95%d7%9b%d7%9f/
NXT TakeOver: Brooklyn II
קרבות מקדימים
לאחר מכן, בובי רוד התחרה נגד אנדרדה "סיין" אלמאס. הקרב נגמר לאחר שרוד ביצע את מהלך הגלוריוס בומב על אלמאס.
בקרב הרביעי, הריבייבל (דאש ויילדר וסקוט דוסון) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה). הקרב הסתיים לאחר שדוסון הכריח את גרגאנו להיכנע ובכך הריבייבל ניצחו בקרב ושמרו על חגורות האליפות.